Mal’uk nukallpiak etaarllriik ciqlluami kigpiarmek. Sunarausqaq, Tang’rhnisqaq pisurtaarllria ingritni taquka’anek. Angutruaq cucunaitsqaq pisurtaarllria imarmi isuwiinek.

 Nukallpiak angitaallriik pisuryangamek. Taumi-llu Qateryuk mitllria Tang’rnisqam canyanun. Tang’rnisqam pingakn’illki Qateryuk. Mal’ugnek cingkii, kayarualuku, “Awa maken, qa’i-cali taiyuten maut?” Pinga’iwagni, angq’rqiars’ki Qateryuk.

 Taumi-llu Qateryuk agellria angutruamen. Angutruaq ugaullria, pingaklluku. Ataku, angutruaq nertalillria taumi neregkwarluku Qateryuk.

 Ertii tamiin pisuryarllriik, angillutek ciqlluamen. Ciqlluaq epritengia’arllria, neq’rkanek kenimaluni, cali pikiyutaq nutaasqaq elluni angutruam engluani.

Nukallpiak nallulutek kinam ciqlluaq asirca’iki, kenirluni, pikiyutaliluni cali.

 Angutruaq nuyakutarllria tang’rniqlluku ciqlluaq. Tang’ryugki kina ciqlluami et’llria. Cuumi tang’rn’illki, kesiin ataku tang’rki caqiq iluani.

 Nuyamaluni, tang’rki arnaq cucunasqaq ciqlluami. Taugum atkua qat’sqanek culunek canamallria. Iterllria ciqlluamen, Qateryum amia tang’rluku, teglegluku. Cimikaunilnguq qateryut’stun. Pinakullutek nuliqsauski. Ertii tamiin arnam wiini pikiyutalirluku, keniyulluku.

 Tang’rnisqaq ciknaqlluku. Unugmi, Angutrauq qawarngami, Tang’rnisqam tuqulluku Angutruaq. Taumi-llu Tang’rnisqaq niugluku, “Kasucuwamken” Niugluku, “Maut taillrianga kasucaturluten, kesiin angq’rqiarkugnga. Kasutningaitamken!”

 Tuqarluku arnaq, niulluku “Agningaituten natmen, nuliqsauciqamken.” Qateryum cingluku sunarausqaq taumi amia ikuki, angutruam misuungcugmi. Niuglluni, “Tawa-ruq! Nuliqsautningaitaarpenga!” Taumi-llu qateryum amia, ugcuulluku pingayunek, alluku, taumi tengllria anluni. Tang’rnisqaq nukallpiaq kiimi awa’i. Kinguani nulirituq, angayuinani.